ԵՐԵՎԱՆ, 12 ՀՈՒԼԻՍԻ, ԱՐՄԵՆՊՐԵՍ: Հնդիկ ռեժիսոր, արձակագիր, բանաստեղծ և օպերատոր Չեժիյան Ռամալինգամի «Վարձով է տրվում» կինոնկարն արծարծում է Հնդկաստանում բնակարան վարձելու խնդիրները: «Ոսկե ծիրան» 15-րդ կինոփառատոնի խաղարկային մրցույթին մասնակցող ֆիլմի ռեժիսորը հուլիսի 13-ին լրագրողների հետ հանդիպմանն ասաց, որ իր երկրում միավորվում են մի քանի ընտանիք մեկ բնակարանում ապրելու համար: Հաճախ մեկ տան մեջ հաստատվելու համար երեսուն մարդ է հերթագրվում` ներկայացնելով իր կրոնը, կաստայական պատկանելիությունը, անգամ բուսակեր լինելը: